# Na osnovu člana 116 stav 3 Zakona o planiranju prostora i izgradnji objekata ("Službeni list CG" br. 64/17, 44/18,63/18, 11/19, 82/20, 86/22 i 04/23) i člana 54 stav 1 tač. 2 i 42 Statuta Glavnog grada (“Službeni list CG - Opštinski propisi” br. 08/19, 20/21 i 49/22), uz saglasnosti: Ministarstva prostornog planiranja, urbanizma i državne imovine broj \_\_\_\_\_\_\_\_\_\_\_\_ od \_\_\_\_\_\_\_\_\_\_2024. godine, Ministarstva turizma broj \_\_\_\_\_\_\_\_\_\_ od \_\_\_\_\_\_2024. godine, Agencije za zaštitu životne sredine broj \_\_\_\_\_\_\_\_\_\_\_\_\_ od \_\_\_\_\_\_\_\_\_2024. godine, Uprave za zaštitu kulturnih dobara broj \_\_\_\_\_\_\_\_\_\_\_\_\_ od \_\_\_\_\_\_\_\_\_2024. godine, Uprave za saobraćaj Crne Gore broj \_\_\_\_\_\_\_\_\_\_\_\_\_ od \_\_\_\_\_\_\_\_\_2024. godine, Sekretarijata za saobraćaj Glavnog grada broj \_\_\_\_\_\_\_\_\_\_\_\_\_ od \_\_\_\_\_\_\_\_\_2024. godine i saglasnost Službe Glavnog gradskog arhitekte broj \_\_\_\_\_\_\_\_\_\_\_\_\_ od \_\_\_\_\_\_\_\_\_2024. godine, Skupština Glavnog grada Podgorice, na sjednici održanoj \_\_\_\_\_\_\_\_\_\_\_\_\_\_\_ 2024. godine, d o n i j e l a je –

O D L U K A

o donošenju Programa privremenih objekata na teritoriji Glavnog grada Podgorice

Član 1

Donosi se Program privremenih objekata na teritoriji Glavnog grada Podgorice (u daljem tekstu: Program).

Član 2

Program privremenih objekata obuhvata teritoriju Glavnog grada Podgorice, odnosno lokacije u detaljnoj i prostornoj razradi na zemljištu kojim raspolaže Glavni grad i na zemljištu u privatnoj svojini do privođenja istog namjeni u skladu sa planskom dokumentacijom.

Član 3

Program se donosi za period od pet godina.

Član 4

Program je urađen u analognoj i digitalnoj formi.

Program se sastoji iz tekstualnog i grafičkog dijela.

Član 5

Za realizaciju Programa nadležni su organi lokalne uprave Glavnog grada.

Član 6

Program će se realizovati u skladu sa odlukama Glavnog grada kojima se propisuju lokalni javni prihodi.

Član 7

Ova odluka stupa na snagu osmog dana od dana objavljivanja u "Službenom listu CG –opštinski propisi”.

Broj: 01 - \_\_\_\_\_\_\_\_\_\_\_\_\_\_\_\_\_

Podgorica,\_\_\_\_\_\_\_\_\_\_\_\_\_\_\_\_\_\_2024. godine

**SKUPŠTINA GLAVNOG GRADA PODGORICE**

**Predsjednica**

**dr Jelena Borovinić Bojović**

**O b r a z l o ž e nj e**

***Pravni osnov*** za donošenje Odluke o donošenju Programa postavljanja privremenih objekata za teritoriji Glavnog grada Podgorice, sadržan je u odredbi člana 116 stav 3 Zakona o planiranju prostora i izgradnji objekata ("Službeni list CG**"** br. 64/17, 44/18, 63/18, 11/19**,** 82/20**,** 86/22 i 04/23) kojim je propisano da Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine u odnosu na zaštićena područja, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put i u odredbi člana 54 stav 1 tač. 2 i 42 Statuta Glavnog grada (“Službeni list CG - Opštinski propisi”, br. 08/19, 20/21 i 49/22) kojim je propisano da Skupština donosi propise i druge opšte akte i propisuje uslove i način izgradnje i postavljanja privremenih objekata.

 ***Razlozi za donošenje odluke***

Odlukom o donošenju programa privremenih objekata na teritoriji Glavnog grada Podgorice (“Sužbeni. list Crne Gore – opštinski propisi” broj 39/20) saglasno odredbama člana 116 Zakona o planiranju prostora i izgradnji objekata, a u skladu sa Pravilnikom o bližim uslovima za postavljanje, odnosno građenje privremenih objekata, uređaja i opreme (“Službeni list Crne Gore” br. 43/18, 76/18, 76/19, 09/24 i 28/24) donijet je Programa privremenih objekata na teritoriji Glavnog grada Podgorice za period od pet godina i koji sadrži: zone i smjernice sa urbanističkim uslovima za postavljanje privremenih objekata, kao i vrste, oblik i dimenzije privremenih objekata. Zbog dinamike razvoja grada, u periodu po donošenju Programa, pristigao je značajan broj zahtjeva pravnih i fizičkih lica za ucrtavanje novih lokacija u Program, zbog dopuna Pravilnika o bližim uslovima za postavljanje, odnosno građenje privremenih objekata, uređaja i opreme, kao i zbog isticanja roka na koji je donijet Program naznačenom odlukom, pristupilo se donošenju predloženog Programa.

  ***Objašnjenje pojedinih odredaba odluke***

Predloženom odlukom propisano je da se donosi Program privremenih objekata na teritoriji Glavnog grada Podgorice; utvrđena je teritorija koja je obuhvaćena Programom; da se program donosi za period od pet godina, kao i da je isti urađen u analognoj i digitalnoj formi i da se sastoji iz tekstualnog i grafičkog dijela. Utvrđeni su organi zaduženi za realizaciju Programa, kao da će se isti realizovati u skladu sa odlukama Glavnog grada kojima se propisuju lokalni javni prihodi. Takođe je članom 7 propisan rok stupanja na snagu Odluke.

Shodno iznijetom, predlaže se Skupštini Glavnog grada da donese Odluku o donošenju Programa privremenih objekata na teritoriji Glavnog grada Podgorice.